Terra Nova
Vide etiam paginam discretivam: Terra Nova (discretiva). Terra Nova (Anglice Newfoundland, Francogallice Terre-Neuve, Mi'kmaq Taqamkuk, Hibernice Talamh an Éisc) est magna insula Canadensis ad litus orientale continentis Americae Borealis sita, pars celeberrima provinciae Canadensis Terrae Novae et Estotilandiae. A paeninsula Estotilandiensi freto Insulae Pulchrae et ab insula Capitis Brtitonici freto Cabot separata est. Ostium fluminis Sancti Laurentii claudit, ita sinum Sancti Laurentii, maximum aestuarium in orbe terrarum, formans. Proxima terra vicina est collectivitas transmarina Francica insulae Sancti Petri et Miquelonensis.